Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 312

21. Cikk Funkciók és szerkezeti felépítés 1) A Távközlésfejlesztési Szektor funkciója, hogy teljesítse az Egyesület jelen Alapokmánya 1. cikkében foglalt célkitűzéseit, és sajátos hatáskörében eleget tegyen az Egyesület kettős feladatkörének mint az Egyesült Nemzetek szakosított szervezete és mint végrehajtó szerv, amely megvalósítja az Egyesült Nemzetek fejlesztési rendszere vagy más finanszírozási megállapodások szerinti projekteket, elősegítve és fokozva a távközlési fejlesztést műszaki együttműködési és segítségnyújtási tevékenységek felajánlása, szervezése és összehangolása révén. 2) A Rádiótávközlési, a Távközlésszabványosítási és a Távközlésfejlesztési Szektorok tevékenységük során szorosan együttműködnek a fejlesztéshez kapcsolódó kérdésekre tekintettel, a jelen Alapokmány vonatkozó rendelkezései szerint. A fenti kereten belül a Távközlésfejlesztési Szektor konkrét funkciói a következők:

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes